เครียดเป็นหนี้ธนาคาร อีกรายยิงขมับลาโลก,สลดเสี่ยชาวกรุงคิดสั้นฆ่าตัวตาย 2 ราย รายแรก ชายชราเจ้าของรีสอร์ตย่านโคกแฝด ใช้ปืนเป่าขมับดับในป่าหญ้าใกล้รีสอร์ต สันนิษฐานปลิดชีพตัวเองเพราะเป็นโรคหัวใจ อีกราย เสี่ยชายวัย 53 แขวนคอตายภายในอาคารพาณิชย์ย่านตลาดพลู แถมตั้งไอโฟนบันทึกภาพตอนก่อเหตุ แม่บ้านผู้ใกล้ชิดระบุ ผู้ตายเครียดเรื่องธุรกิจขายสินค้าญี่ปุ่นซบเซาจนเป็นหนี้ธนาคาร,เจ้าของรีสอร์ตยิงตัวตายในป่าหญ้า เปิดเผยขึ้น เมื่อเวลา 10.00 น. วันที่ 28 ก.พ. ร.ต.ท.ศุภเดช ธนชัยศิริ รอง สว. (สอบสวน) สน.ลำผักชี รับแจ้งพบศพชายชราถูกยิงเสียชีวิต ภายในซอยเชื่อมสัมพันธ์ 24 แขวงโคกแฝด เขตหนองจอก กทม. จึงรุดไปสอบสวนที่เกิดเหตุพร้อมด้วย พ.ต.อ.ชาญวิทย์ พุ่มโพธิ์ ผกก.สน.ลำผักชี พ.ต.ท.ขวัญชัย กองศักดิ์ รอง ผกก. (สอบสวน) สน.ลำผักชี พ.ต.ท.ศักยะ แสงวรรณ รอง ผกก.สส.สน.ลำผักชี เจ้าหน้าที่กองพิสูจน์หลักฐานกลาง (พฐ.กลาง) และเจ้าหน้าที่มูลนิธิป่อเต็กตึ๊ง,ที่เกิดเหตุเข้าไปในซอยประมาณ 500 เมตร บริเวณริมป่าหญ้าข้างทางห่างจากถนน 50 เมตร พบศพนายสมชาย กาญจนรุจิ อายุ 75 ปี อยู่บ้านเลขที่ 8 ซอยคู้บอน 27 แยก 38 แขวงท่าแร้ง เขตบางเขน กทม. สภาพนอนหงายสวมเสื้อเชิ้ตแขนสั้นสีฟ้า กางเกงขาสั้นสีขาว ตรวจสอบพบบาดแผลถูกยิงเข้าที่ศีรษะข้างซ้ายกระสุนทะลุขวา 1 นัด ปลายเท้าซ้ายพบปืนลูกโม่ .38 ตกอยู่ ภายในกระเป๋ากางเกงข้างขวาพบจดหมายเขียนว่า ให้จัดงานศพแบบเรียบง่าย เจ้าหน้าที่จึงเก็บรวบรวมไว้เป็นหลักฐาน,พ.ต.อ.ชาญวิทย์กล่าวว่า สอบปากคำภรรยาผู้ตาย ทราบว่า ผู้ตายเป็นเจ้าของรีสอร์ตสุขใจ ตั้งอยู่ในซอยเดียวกับที่พบศพ แต่ทั้งคู่มีเรื่องทะเลาะกันไม่ได้พูดคุยกันหลายปีแล้ว ตอนเช้าภรรยาไม่เห็นผู้ตาย ผิดวิสัยจึงออกตามหาจนพบศพดังกล่าวเบื้องต้นสันนิษฐานว่าฆ่าตัวตาย เนื่องจากตรวจสอบกล้องวงจรปิดเห็นผู้ตายเดินออกมาจากบ้านจนถึงบริเวณที่เกิดเหตุเพียงคนเดียว สาเหตุอาจเกิดจากผู้ตายมีโรคประจำตัวเป็นโรคหัวใจรักษาตัวมานานหลายปีแล้ว รวมทั้งทะเลาะกับภรรยาคาดทำให้คิดสั้นดังกล่าว ด้านคดีต้องสอบสวนญาติเพิ่มเติมหาสาเหตุที่แท้จริงต่อไป,อีกรายไล่เลี่ยกัน เมื่อเวลา 10.30 น. วันเดียวกัน ร.ต.อ.วิชัย มีขวัญ รอง สว. (สอบสวน) สน.ตลาดพลู รุดไปสอบสวนเหตุชายผูกคอตัวเองเสียชีวิต ภายในบ้านเลขที่ 417-419 ซอยเทิดไทย 26 แขวงตลาดพลู เขตธนบุรี กทม. พร้อมด้วย พล.ต.ต.สัมฤทธิ์ ตงเต๊า ผบก.น.8 พ.ต.อ.บรรยง แดงมั่นคง ผกก.สน.ตลาดพลู เจ้าหน้าที่ พฐ.กลาง แพทย์นิติเวช รพ.ศิริราช และกู้ภัยมูลนิธิป่อเต็กตึ๊ง,ที่เกิดเหตุเป็นอาคารพาณิชย์สูง 3 ชั้นครึ่ง ติดกัน 3 คูหา ห้องโถงชั้นล่างพบศพนายชาญชัย เคียงประคอง อายุ 53 ปี เจ้าของบ้านและเป็นเจ้าของธุรกิจนำเข้าสินค้าของฝากจากประเทศญี่ปุ่น สภาพสวมเสื้อยืดแขนสั้นสีเขียว กางเกงขาสั้นสีน้ำเงิน ใช้เชือกไนลอนสีขาวผูกคอกับราวลูกกรงชั้นลอย และมีเทปกาวปิดปาก ใกล้กันมีโต๊ะไม้ล้มคว่ำอยู่ ห่างออกไป 5 เมตร พบโทรศัพท์มือถือไอโฟน 7 ประกอบขาตั้งบันทึกภาพวีดิโอตอนที่ผูกคอตายไว้ เบื้องต้นเสียชีวิตมาแล้ว 10 ชม.,จากการสอบสวนนางกาญจนา ศุภมงคล อายุ 59 ปี แม่บ้าน ให้การว่า ปกติตอนสายจะมาทำความสะอาดบ้าน แปลกใจที่ผู้ตายไม่เปิดประตูบ้านเอาไว้ให้เหมือนทุกวัน จึงมองลอดช่องประตูเหล็กพบศพดังกล่าว ผู้ตายอยู่คนเดียวไม่มีครอบครัว ป่วยเป็นโรคซึมรักษาอาการที่ รพ.ตากสิน นาน 2 ปี แล้ว เคยบอกตนและคนงานไว้ว่าอยากจะฆ่าตัวตาย เนื่องจากเมื่อ 2 สัปดาห์ก่อน เกิดความเครียดที่ธุรกิจนำเข้าสินค้าจากญี่ปุ่นเริ่มซบเซาขายไม่ค่อยออกจนกระทั่งเป็นหนี้ธนาคาร,ด้าน พล.ต.ต.สัมฤทธิ์กล่าวว่า ตรวจที่เกิดเหตุไม่พบร่องรอยการต่อสู้ พบจดหมายลาตายเขียนด้วยลายมือผู้ตาย ลงวันที่ 23 ก.พ.ที่ผ่านมา จำนวน 3 ฉบับ ระบุว่า ขอมอบบ้าน เฟอร์นิเจอร์ และเงินที่เหลือให้ญาติพี่น้องนำไปใช้ สอบสวนน้องชายผู้ตายก็ไม่ติดใจสาเหตุการตาย พนักงานสอบสวนส่งศพให้แพทย์นิติเวช รพ.ศิริราช ชันสูตรอย่างละเอียดอีกครั้ง
สลดเสี่ยชาวกรุงคิดสั้นฆ่าตัวตาย 2 ราย รายแรก ชายชราเจ้าของรีสอร์ตย่านโคกแฝด ใช้ปืนเป่าขมับดับในป่าหญ้าใกล้รีสอร์ต สันนิษฐานปลิดชีพตัวเองเพราะเป็นโรคหัวใจ อีกราย เสี่ยชายวัย 53 แขวนคอตายภายในอาคารพาณิชย์ย่านตลาดพลู 